742 Dr: KORMOS TIVADAR 
(Ochotona) azonban, melynek mindössze egy fogát találtam, nem tudható, 
hogy az 0. pusillus-szal vagy 0. hyperboreus-szal van-e dolgunk? Az első 
esetben steppei, a másikban tundrai reliktumról lehetne szó. 
Ezek a maradványok azonban annyira elenyésznek a tömegesen elő- 
forduló, nálunk ma is élő állatok csontjaihoz képest, hogy a fauna jellegének 
a megítélésénél szóba sem jöhetnek. 
Tekintettel erre, valamint arra a körülményre, hogy a fauna túlnyomó. 
részben határozottan erdei jellegű, a somlyóhegyi lelet korát a legnagyobb 
valószínűség szerint a pleisztocén időszak legvégére helyezhetjük. Ez a kor 
már egybeesik NEHRING amókus-korával,, vagyis a posztglaciális erdők fel- 
lépésével, 
Budapesten, 1911 június hó 2-án. 
ADATOK SEGESVÁR KÖRNYÉKÉNEK FÖLDTANI 
ALKOTÁSÁHOZ. 
— Az V. táblával és a 62—63. ábrával. — 
Írta WAcHNER HENRIK. 
Segesvár vidékének földtani alkotásban neogén, diluviális és ártéri üle- 
dékek vesznek részt. 
I. Neogén üledékek. 
Az ifjabb harmadkorú rétegeknek petrografiailag egymástól jól külön- 
böző két csoportját találjuk, nevezetesen azoknak uralkodóan homokos és agya- 
gos kiképződését. 
A) Uralkodóan homokos rétegek. A Nagyküküllő széles völgye 
Segesváron alul és felül a határt jelzi a két képződmény közt. A Küküllőtől 
északra kékes és sárgásszürke agyagpalák alkotják a dombvidéket, míg délre 
uralkodóan homokkőből épült hegyhátak emelkednek. A város területén a 
homokos üledék átcsap a Küküllő jobboldalára is, alkotván a cSiechenerdő, 
nevű határrészt. A: homokkő, ámbár porhanyó, e folyó eroziós munkájának 
annyira ellenállt, hogy a völgy itt könnyen védhető, alig 600 m széles szo- 
rossá szűkül, mig Segesváron alul Dánosnál és azon felül Fehéregyházánál 
szélessége meghaladja a két kilométert. Ezen a körülményen alapszik Segesvár 
városának sztratégiai jelentősége. A homokos lerakódások a város közelében 
mélyen bevágott árkokban (Schuster-Gehsteigárok a Küküllő jobb, Schleifen-, 
Hassel- és Schofisárok annak bal oldalán) kb. 70 m magas, helyenként merő- 
leges sziklafalakban jól fel vannak tárva. Ezen feltárásokra vonatkozik az, 
